Excés de velocitat a la Ronda de Mataró | Diari Maresme\nExcés de velocitat a la Ronda de Mataró\nEls Mossos d’Esquadra ha intensificat els controls\nespecífics de velocitat a la Ronda de Mataró, a l’autopista C-32, amb l’objectiu\nde reduir el número d’infraccions. De l’1 de gener els agents han imputat\nfins a 26 conductors per un presumpte delicte de velocitat.\nde reduir el número d’infraccions. De l’1 de gener al 2 de març, agents del\nsector de Mataró de l’Àrea Regional de Trànsit Metropolitana Nord han imputat\nfins a 26 conductors per un presumpte delicte de velocitat penalment punible en\naquesta via de circumval·lació, concretament en el tram que va del punt\nquilomètric 88 al 102,5, on no es poden superar els 100 km/h.\nles infraccions van ser captades per radars col·locats en horari nocturn. Del\ntotal de conductors imputats, vuit circulaven a velocitats superiors als 200\nkm/h. Especialment significativa és l’actuació d’un dels conductors, interceptat\nel 29 de febrer a les 00:36 hores a 228 km/h, és a dir, superant en 128 km el\nlímit de velocitat permès, i la d’una dona a qui els agents van aturar per\ncircular a 219 km/h el passat 2 de març.\nDestaca també el fet que cinc dels conductors imputats són novells. La\nseva conducta suposa un especial risc per la seguretat del trànsit, ja que a la\nvelocitat excessiva se suma la seva falta d’experiència. Els conductors novells\nno poden superar en cap cas els 80 km/h, independentment de que la velocitat\nmàxima permesa sigui més elevada. Els cinc conductors són: Raul P.B., de 26 anys\ni veí de Mataró, interceptat el 8 de gener a 187 km/h; Aitor C. A., de\n20 anys i veí de Mataró, interceptat el 28 de gener a 173 km/h; Adel\nG., de 22 anys i veí de Mataro, interceptat el 10 de gener a 162 km/h; Francisco\nJavier J.J., 24 anys i veí de les Franqueses del Vallès (Vallès Oriental),\ninterceptat el 23 de febrer a 163 km/h; i Xavier M.G, de 20 anys i veí de Sant\nAndreu de Llavaneres, interceptat l’1 de març a 182 km/h.\nDelicte segons el Codi Penal\nL’article 379 del Codi Penal estableix, a partir de la reforma en vigor\ndes del passat 2 de desembre, que és delicte superar en 80 km/h el límit de\nvelocitat permès, amb penes de 3 a 6 mesos de presó o una multa de 6 a 12 mesos,\nde 31 a 90 dies de treballs en benefici de la comunitat i la retirada del permís\nd’1 a 4 anys. Quan a la velocitat penalment punible se li suma un perill concret\ns’aplica l’article 380, que pot comportar penes de 6 mesos a 2 anys de presó i\nla retirada del permís d’1 a 6 anys.


Avui seré pilot de somnis: Àvia\nSempre m’agafava pel darrere, i m’envoltava amb els seus braços, apretant-me ben fort i em feia un grapat de petons seguits, d’aquells sorollosos tot balancejant-se d’un costat a l’altre. Si s’esqueia que era diumenge, em deixava la galta una mica rosada. Li agradava arreglar-se per poder anar ben galant al ball que feien a l’esplai dels avis.\nDe ben petita, em fascinava. Es treia mil i una històries, contes i rondalles de les mànigues. I amb la veu trencada, entonava aquella cançó:\n“Baixant de la Font del Gatuna noia, una noia;baixant de la Font del Gat una noia i un soldat.\nPregunteu-li com se’n diu,Marieta Marieta;pregunteu-li com se’n diu;Marieta de l’ull viu.”\nQuan sentia que cantava aquesta cançó, endevinava que s’acostava la meva hora del conte, i ella ja m’acostava un sillonet de vímet de la meva mida i se l’encarava cap al llit on seuria ella. Tot seguit, em preguntava:\n-Nena, quin conte toca explicar, avui?-El de la guineu i el llop!!\nSempre demanava que m’expliqués aquest, però, no sé com s’ho feia anar, que enllaçava una rondalla amb l’altra, ara “El Pere i el llop”, ara “La Caputxeta” després en “Joan Sense Por”... i, cada vegada que ella me’ls explicava, semblaven nous per a mi. Era com si cada dia m’expliqués una història diferent.\nHavent acabat l’hora del conte, s’alçava i anava lentament cap al seu armari (“asmari”, com diria ella) i en treia una bossa enorme de caramels tot dient:\n-Nena, agafa’n uns quants, d’aquets “cramelus”, i dóna’n al teu germà.\nPerò al meu germà, li faltava temps per entrar per la porta i fotre grapa a la bossa.\nEren els típics caramels enormes que sempre porten els avis a la butxaca, a punt per regalar-los al primer nen rialler que passi pel carrer. D’aquells embolcallats amb papers de cel·lofana de colors estridents, que són tot un misteri, perquè mai se sap de quin gust et tocarà. Jo no tenia cap preferència, però sempre jugava amb el meu germà a encertar de quin gust em tocaria el caramel que ens havia donat l’àvia.\nI com si fossin grans tresors, ella ens aconsellava tot posant-nos d’amagat un altre grapadet de caramels a la butxaca: “Guardeu-vos-en uns quants a les butxaques, per més tard” o “No els mastegueu, que se us corcaran les dents” i ens aviava cap al menjador on el padrí i la iaia ens preguntaven:\n-Què mengeu? – fent-se els ornis\n-Res! – deiem nosaltres intentant dissimular el gran bony de la galta que ens feia el caramel\n-Tenen mal de queixal, aquesta canalla! – deia l’àvia tota ufana i riallera.\nPublicat per Gubi a 9/19/2008\nPardalsalcap ha dit...\nja veus que demoment ho portem bastan bé. Ja tenim ganes que siguin festes per què puguis treure el cap per l'assemblea.\nBusca idees interesants per poder fer, a veure com s'ho munten per lla dalt!\nQue vagi moltbé!\n20 de setembre de 2008 a les 14:56


Jesús Moncada | Un que passava\nVet aquí que avui tocava escriure alguna cosa en record de la mort de Jesús Moncada fa cinc anys i, al final, poc més i ho he de deixar córrer. Havia pensat fer una mena de sala de lectura aprofitant la lectura fa poc de Calaveres atònites i confiant que hauria pogut acabar a temps de llegir Estremida memòria, però no ha pogut ser.\nJa quan vaig llegir Camí de sirga, ara fa quatre anys, em va sorprendre la riquesa del llenguatge que utilitzava Moncada i, sobretot, el sentit de l’humor que traspuava la novel·la, sentit de l’humor que és gairebé un protagonista més de Calaveres atònites. El sentit de l’humor que constitueix una de les moltes vies de reconstruir el passat, un humor agredolç, però, m’atreviria a dir que un humor tragicòmic; sobretot, en aquesta reconstrucció de la mítica Mequinensa de Moncada, ja desapareguda, a partir del retrat d’alguns dels seus habitants. Tragicòmic perquè malgrat el somriure, o la riallada fins i tot, que arranquen algunes de les peripècies dels mequinensans que conegué el secretari judicial barceloní Mallor Fontcalda, en el fons, en molts dels casos, hi ha una petita tragèdia al darrere: la solitud, la vellesa, l’enveja, l’odi… i tot en el marc opressiu de la postguerra, on encara està viu el record de la guerra civil i del que significà per al poble i els seus habitants.\nD’Estremida memòria poc en puc dir encara. Em sembla, però, que poc d’humor hi trobaré: més aviat, la via tràgica de la reconstrucció de la memòria. Però d’això caldrà parlar-ne un altre dia; ara, us deixo amb dues recomanacions: llegir Moncada si encara no ho heu fet, i donar un cop d’ull al web Jesús Moncada. Espais literaris, on, entre d’altre coses, trobareu fragments de les seves obres. En copio un aquí de Calaveres atònites i enllaço la versió llegida del fragment:\nEl 1931, quan la República, el món va trontollar, i val més que no parlem de guerra. Un desastre, cregui’m. Amb la victòria de Franco, les aigües van tornar a mare: vam separar un altre cop el cementiri religiós del civil. Ara, vam haver de fer els ulls grossos amb els descreguts que s’havien esmunyit on no els corresponia durant aquells anys de confusió i desgavell. Costa d’empassar, jove, però, ¿com destries els ossos d’una bona persona dels d’un republicà? Tret d’això, gràcies a Déu, ja podíem tornar a viure i a morir-nos com abans.\n(llegit per Cristina Rodés)\nLa iniciativa de l’homenatge, aquesta vegada, partia d’en Pere de Provisionals («i Jesús Moncada, què?»).\nAquesta entrada s'ha publicat en Efemèrides i esdeveniments, Llengua i literatura, Sala de lectura i s'ha etiquetat amb Calaveres atònites, escriptors catalans, homenatges, Jesús Moncada, literatura catalana, novel·la el 13 juny 2010 per admin.\n← La citació: Helene Hanff Experiments: S+7 →\n7 pensaments a “Jesús Moncada”\nVíctor Pàmies i Riudor 13 juny 2010 a les 1:05 pm\nTragicòmica és la nostra història. Per tant és normal que els autors trasllueixin aquesta realitat en les seves novel·les.\nEns queda molt per llegir de Jesús Moncada i el web que destaques és excel·lent!\nFerran - Un que passava Autor de l'entrada 13 juny 2010 a les 10:01 pm\nGràcies a en Pere que va posar el web al seu bloc. I gràcies pel comentari. No tots els autors, però, destaquen el costat tragicòmic de la vida, o no ho fan tan bé com Moncada.\nAnna 13 juny 2010 a les 5:25 pm\n“Camí de sirga”, a la llista de pendents des de fa temps. I mira que en tinc ganes. A veure si ara quan el tregui d’alguna de les milers de caixes que tinc per obrir l’enganxo…\nFerran - Un que passava Autor de l'entrada 13 juny 2010 a les 10:02 pm\nAnima’t i fes-ho, Anna, i amb calma, que s’ha d’assaborir 😉\npere 13 juny 2010 a les 7:37 pm\nAlgun dia haurem de parlar del Moncada deutor de Calders. Bon homenatge.\nFerran - Un que passava Autor de l'entrada 13 juny 2010 a les 10:03 pm\nGràcies, Pere, i enhorabona per l’èxit de la convocatòria.\nRetroenllaç: el basar de les espècies » Blog Archive » Jesús Moncada · «Camí de sirga»


La Biblioteca Pompeu Fabra amplia l’horari d’atenció al públic - Ajuntament de Mataró\nLa Biblioteca Pompeu Fabra amplia l’horari d’atenció al públic\nA l’agost oferirà, respecte a l’any passat, 9 hores i mitja més a la setmana i la resta de l...\nA l’agost oferirà, respecte a l’any passat, 9 hores i mitja més a la setmana i la resta de l’any 10 hores i mitja més\ndimecres 24 juliol 2013\nLa Biblioteca Pompeu Fabra a partir del mes d’agost incrementa els horaris d’obertura de l’equipament: obrirà dos matins més respecte a l’any passat (dimarts i dijous) i la resta de l’any també donarà servei els dilluns al matí i obrirà mitja hora abans tots els matins i totes les tardes, inclosa la del dissabte.\nAmb els nous horaris la biblioteca oferirà als usuaris 55 hores setmanals mentre que fins ara n’eren 45,5 i a l’estiu es passarà a obrir 33 hores quan abans es donava servei 22,5 hores a la setmana. Aquest nou horari compleix els estàndards marcats pel Mapa de Lectura Pública de Catalunya.\nAixí, la Xarxa Local de les Biblioteques de Mataró, les biblioteques Pompeu Fabra i Antoni Comas, oferirà una cobertura horària de ciutat de més de 58 hores setmanals de dilluns a dissabte.\nHoraris de les dues biblioteques a partir de setembre\n. Biblioteca Pompeu Fabra\nDe dilluns a divendres de 9.30 h a 14 h i de 15.30 h a 20.30 h\nDissabtes de 10.30 h a 14 h i de 15.30 h a 19.30 h\n. Biblioteca Antoni Comas\nDilluns, dimarts i dijous de 15.30 h a 20.30 h\nDimecres i divendres de 9.30 h a 20.30 h (no tanca al migdia)\nActualment 46.600 persones disposen del carnet de les Biblioteques de Mataró i aquestes reben diàriament més de 1.500 visites i realitzen més de 1.000 préstecs de documents. Mensualment més de 7.000 usuaris fan ús del servei d’accés a Internet.


Segle XIX, correu el mateix dia – Catalunya Postal\nExposicions a Cassà de la Selva\nAvui, Sant Josep\nPublished by postals at 18 de març de 2015\nNo és la primera vegada ni tampoc serà la última, però inexcusablement hem de comentar aquí la situació actual del correu espanyol, per ser usuaris a diari, i perquè en el nostre cas particular ja fa 62 anys que hi tenim una relació estreta. La propaganda oficial dirà una cosa, però la trista realitat quotidiana n’és una altra, i això ens dol, amb un servei en vies de privatització total, amb un malestar generalitzat entre els seus funcionaris/treballadors, i amb una correspondència patint situacions rocambolesques, tot i que proporcionalment no siguin quantitats encara com per fer saltar totes les alarmes.\nCorreu personal que inexorablement hi va a menys -i aquí si que no té culpa la institució-; una forta competència amb altres operadors, més barats i puntuals -la tarifa básica del correu oficial s’incrementà a principis d’any un 10%, quan l’IPC fa temps que romana sota mínims-; i gairebé la salvació la tenen via paquetería, que si no es cuida prou podría anar-se’n perdent igualment. Ja ho vam esmentar aquí, que durant determinades jornades hàbils de les passades festes nadalenques, persianes abaixades; durant tot l’any cap dissabte amb arribada del correu a estafetes d’una certa envergadura; i ponts festius agafats perquè sí.\nQuan repassem correspondència que data de finals del segle XIX, encara ens en provoca sorpresa, i una no menor enveja: Correu en el mateix dia, fins i tot entre països veïns, com testimonia aquesta postal emesa a Viena el 21 de novembre de 1897, i arribada a Praga el mateix dia. Comptant amb els diversos repartiments diaris que hi havia aleshores, segurament que el destinatari gaudiria de la seva lletra com si hagués poc menys que haver rebut una telefonada de les d’avui dia.\nHi acompanyem per mostrar allò dels repartiments diaris, els tres que ciutats com Girona hi tenien ara fa uns 115 anys. En els reversos d’aquestes postals hi podem apreciar el petits cunys d’1, 2 i 3. A més a més i gràcies al sa costum de matasegellar els efectes a destí -la qual cosa a hores d’ara no ho veiem ni en les trameses certificades, amb la problemàtica que allò pot arribar a comportar -, hom comprova com les missives arribaven a destí el mateix dia ( Santa Coloma de Farners a Girona, 14-6-1906, i La Bisbal a Girona, 28-8-1909, com a exemple).\nLes destinatàries corresponents en aquests tres casos, senyoretes Concepción Riera, Cecilia Figueras i Conchita Veray, ens hi imaginem que devien xalar-hi d’allò més amb l’arribada puntualíssima de tan boniques targetes romàntiques, les més prolífiques i emprades per aquella època. Xavier\nP.D. Hom podria justificar amb què llavors hi havia diligències, trens a vapor, i conduccions postals a cavall i a peu; així…, qualsevol ¡. Doncs bé, i ja veureu la nostra ironia: si calgués, que hi tornin aquells gairebé arqueològics mitjans de transport, si amb això aconseguim que el correu sigui puntual. Fa uns anys que ja som al s.XXI ¡ Una altra postdata més: Acabem de rebre un petit paquet, després de 21 dies …


Col·lectiu Ronda - Autoritat judicial, autoritarisme i repressió\nAutoritat judicial, autoritarisme i repressió\nManifest de Col·lectiu Ronda davant la situació de manca de drets que es viu a Catalunya\n26 de març de 2018 Repressió, Manifest, empresonament, procés, Tribunal Suprem, drets fonamentals, vulneració drets\nEl concepte d’“autoritat judicial” és, pels qui ens dediquem al Dret, cabdal. En abstracte, és la representació de l’aplicació de la llei; en concret, és la persona titular de l‘òrgan judicial que efectivament l’aplica. És autoritat judicial perquè així li reconeix la llei, però l’autoritat, com moltes altres coses, no la té només aquell a qui formalment li han atorgat, sinó qui actua en coherència amb la mateixa.\nAquests dies estem vivint una intensitat de empresonaments i processaments sense fonament clar, atacs a la llibertat d'expressió i la vulneració dels drets més fonamentals... actuacions dictades pel Tribunal Suprem –la màxima autoritat judicial a l’Estat Espanyol, al qual s’uneix el Tribunal Constitucional (si bé aquest darrer en un altre àmbit jurisdiccional)– i que fan que cada cop més la suposada autoritat judicial sigui vista com un autoritarisme judicial.\nTraslladar la ideologia a les resolucions judicials vulnera els drets més fonamentals\nI és que les successives resolucions del Tribunal Suprem relatives al procés català han estat abastament criticades. Nombrosos experts juristes a Catalunya i a l'Estat ja ho han dit pràcticament tot, i ho han dit molt bé; si triem només tres de les qüestions que podem considerar fonamentals, podem afirmar que:\nEl delicte de rebel·lió requereix violència, aquesta no ha existit, i les resolucions del Tribunal Suprem la construeixen de forma totalment artificial.\nLa presó provisional és una mesura excepcional i com a tal ha de ser acordada de forma restrictiva i proporcionada.\nLa ideologia dels processats no pot ser objecte de valoració judicial.\nDavant d’això, constatem que el Tribunal Suprem ha interpretat la rebel·lió i ha aplicat la presó provisional de forma injustificada i, segons molts experts de tot l’Estat, inacceptable jurídicament. Quant a la ideologia, traslladar-la a les resolucions judicials vulnera els drets més fonamentals com la llibertat ideològica.\nAquestes tres qüestions, entre d'altres, seran transcendentals en l'anàlisi que les autoritats judicials de diversos països europeus (a hores d'ara Alemanya, Bèlgica, Escòcia, Suïssa) han de realitzar de forma imminent per tramitar les euroordres o, en el seu cas, les eventuals extradicions. Particularment, hauran de valorar si –simplificant molt el concepte– existeixen garanties que els encausats tindran a l'Estat Espanyol un judici just conforme als ordenaments jurídics internacionals.\nL'actuació del Tribunal Suprem en els àmbits que hem esmentat indica, clarament, que això no serà així, i aquí tindrem l'oportunitat de veure si les autoritats judicials europees actuen com a tals o si, en el seu cas també, són òrgans polititzats.\nAutoritat judicial versus autoritarisme\nDavant de tot això, és comprensible que l’opinió pública no estigui identificant al Tribunal Suprem amb aquesta idea respectable i respectuosa d’"autoritat judicial" que hauria de ser i representar. L’opinió pública està visualitzant un escenari en què l’autoritarisme, cosa ben diferent, està substituïnt l’autoritat judicial. I veu com, juntament amb aquest autoritarisme judicial, arriba la repressió.\nAutoritarisme i repressió, dues idees que lamentablement projecten moltes resolucions judicials en els últims temps: els processaments de fins a 25 dirigents polítics i socials i la presó provisional del Govern i l’ex-presidenta de la Mesa, que s’han unit a la dels líders socials de l’ANC i Òmnium; l'euroordre que porta a la detenció del president Puigdemont; l’atac implacable contra la llibertat d’expressió en moltes de les seves formes, inclús les artístiques; la vulneració del dret a la participació política de la ciutadania. Però també la situació d’estat d’excepció que es viu a Múrcia, fet que evidencia que el risc antidemocràtic no és només per Catalunya.\nSom una cooperativa jurídica nascuda l’any 1972 que des dels seus inicis va treballar als tribunals contra la repressió en l’àmbit polític i laboral, tant durant la dictadura franquista com durant la transició, i fins a l’actualitat. Per tot això, refusem avui l’autoritarisme i la repressió que es viu a Catalunya, i reclamem que s'aturi la vulneració de drets fonamentals individuals i col·lectius en la interpretació i aplicació de la llei.\nDelicte de sedició, despropòsit jurídic\nL'empresonament sense fiança de Jordi Sànchez (ANC) i Jordi Cuixart (Òmnium) per la possible comissió d'un delicte de sedició atorga de nou tota l'actualitat a aquest article de Carles Perdiguero que aporta llum a la desraó jurídica que envolta aquests fets.\n1-O: denunciem la repressió\nDes de la nostra cooperativa, com a juristes i ciutadans, volem fer públic el nostre rebuig per la deriva repressiva de l'Estat espanyol en el seu intent de silenciar i prohibir el referèndum d'autodeterminació de Catalunya convocat pel proper 1 d'octubre.


Esdeveniments for 21 desembre, 2021 | El Culturista\nAgenda del 21/12/2021\nActivitats / Arts escèniques / Joc / Literatura\nLa tribu dels cargols\nHi havia una vegada una tribu de cargols: grans i petits, allargats, rodons, multicolors… Cadascú era especial com ell sol. Junts formaven un conjunt ben singular i estaven encantats. Els dies passaven feliços en aquell prat humit i verd on vivien, fins que va començar a fer molta, però que molta calor i la tribu […]\nQuan: Dimarts 21 de desembre a les 18 h\nUn petit extraterrestre queda abandonat a la Terra quan la seva nau empren el viatge de tornada. Està sol i té por, però es farà un amic, un nen, que l’amaga a la seva casa. El nen i la seva germana intentaran trobar la manera que el petit extraterrestre torni al seu planeta abans el […]\nQuan: 21 de desembre, a les 18h


Tres detinguts a Girona per presumptes robatoris en àrees de descans en l'AP-7\nPublicat 10/08/2021 11:52CET\nAgents dels Mossos d'Esquadra van detenir el passat 6 d'agost a tres homes, d'entre 41 i 44 anys, com a presumptes autors de dos delictes de furt en dues àrees de descans de l'AP-7 a Girona.\nSegons un comunicat de la policia catalana aquest dimarts, les detencions es van produïr després que agents rebessin una alerta per un intent per part d'ocupants d'un turisme de robar a conductors d'una àrea de descans.\nUna patrulla de trànsit sense logotips dels Mossos va localitzar minuts després el vehicle sospitós a una altra àrea de servei, on hi havia dos homes que vigilaven a un tercer, a l'exterior, que estava ajupit al costat d'una autocaravana "amb la intenció de sostreure alguna cosa".\nAl moment de la detenció, un dels presumptes lladres va intentar agredir als agents i, després de registrar el vehicle, la policia catalana va localitzar els diners en efectiu sostrets presumptament en un primer furt.\nEls detinguts, amb "nombrosos antecedents", van passar el 7 d'agost a disposició del jutjat d'instrucció en funcions de guàrdia de Santa Coloma de Farners (Girona), que va decretar la seva llibertat amb càrrecs.


Consens a l’Anoia pel Dret a Decidir – Igualada per la Independència\nConsens a l’Anoia pel Dret a Decidir\n2 de juliol de 2014 6 de juliol de 2014 Igualada X la Independència\nEl passat dilluns 30, es va dur a terme a l’Ateneu Igualadí amb un èxit de participació.\nEl Pacte Comarcal de l’Anoia pel Dret a Decidir, impulsat des de l’ANC i l’AMI, compta amb el suport de més de dues-centes entitats locals i comarcals de caire esportiu, cultural, social i econòmic, la majoria dels ajuntaments, sindicats com UGT, CCOO o STE-USTEC i un llarg etcètera.\nSeixanta-tres de les entitats adherides són d’Igualada. Un altre municipi amb presència destacada és Capellades, amb 32 associacions, seguida de Calaf, amb 18. En quart lloc se situa Carme, amb 14 entitats.\nMontbui és el cinquè municipi amb més entitats adherides i l’únic on l’ajuntament no signa el pacte\nLa iniciativa promoguda des de les seccions anoienques de l’ANC i l’AMI ha aconseguit el suport de 32 dels 33 ajuntaments de la comarca. L’únic que no ha signat és l’Ajuntament de Santa Margarida de Montbui, encapçalat per l’alcalde Teo Romero. Malgrat tractar-se de l’únic municipi de l’Anoia on l’Ajuntament no s’ha adherit al pacte, cal destacar que Montbui és la cinquena localitat on el pacte ha rebut més suport, amb 13 entitats.\nAixí mateix, l’acord l’han signat les diputades Maria Senserrich (CiU) i Alba Vergés (ERC) i els màxims representants anoiencs de partits polítics com ERC, ICV, EUiA i CUP. Per part del PSC, el primer secretari del partit, el mateix Teo Romero, no ha donat suport al document, però sí que ho ha fet el secretari d’organització socialista, Xavier Figueres.\nFerran Civit (ANC): “Una gran mobilització l’11 del 9 farà possible la consulta el 9 del 11”\nPer tal de segellar el pacte, ahir es va celebrar un acte al teatre de l’Ateneu, on hi van ser presents els representants de les diferents organitzacions de la comarca que s’han adherit a la iniciativa, així com els alcaldes de tots els municipis que l’han signat.\nLa carmetana Núria Vinyals, membre d’ANC Anoia i representant de les comarques centrals al Secretariat Nacional de l’Assemblea, va destacar que es continuaran reunint adhesions fins els volts de l’11 de setembre, data en què es presentarà el pacte al Parlament. Vinyals va ser l’encarregada d’obrir els parlaments, i va desitjar que “l’acord que avui segellem el mantinguem viu i vigent, i ens porti a aconseguir allò que ens uneix: que el 9 de novembre votem i, tan de bo, guanyem”.\nTot seguit va prendre la paraula Ferran Civit, membre del Secretariat Nacional de l’ANC i una de les ànimes de la Via Catalana. Civit va destacar la implicació de tots els agents socials en el pacte i en el procés, fet que permet que aquest “no estigui liderat, sinó col·legiat, i el protagonitzem entre tots”. Per arribar a celebrar la consulta, Civit va demanar una gran mobilització el proper Onze de Setembre, ja que “l’11-9 possibilitarà el 9-11”. En darrer lloc, va argumentar que “hi ha una legalitat constitucional que ens frena, però per sobre d’això hi ha la legitimitat democràtica, que és imparable com la marea, perquè contra la voluntat popular no hi ha res a fer”.\nVila d’Abadal (AMI): “Només unida, Catalunya serà independent”\nL’alcalde de Vic i líder de l’AMI, Josep Maria Vila d’Abadal, va destacar que “tant les institucions polítiques com la societat no tenim costum de pactar, i és necessari que ens hi comencem a acostumar”. Per a Vila d’Abadal, “ser lliures passa per fer un gran pacte, i això vol dir unitat i generositat”. D’altra banda, l’alcalde vigatà va destacar que amb el Pacte pel Dret a Decidir “estem dient que volem defensar junts un dret que tenim com a poble, però també estem dient que volem exercir-lo”.\nPer a Vila d’Abadal, el proper pas després de signar el pacte és “reclamar la unitat d’acció i de projecte” als partits polítics amb “fets concrets, governs d’unitat i candidatures unitàries, que facin que sigui creïble el procés”. En aquest sentit, va lamentar que no es presentés una candidatura unitària de les forces sobiranistes a les passades eleccions europees, fet que va considerar una “gran oportunitat perduda” i un “desastre”.\nPer tot plegat, l’alcalde vigatà va recalcar que “si no votem a la consulta haurem d’anar a les plebiscitàries, i unes plebiscitàries sense unitat, no tenen sentit”. “Només unida Catalunya serà independent”, va concloure.\nL’acte va culminar amb una emocionant interpretació d’Els Segadors a càrrec de tots els presents, que va servir per tancar l’acte.\nPrevious Post Previous Post: Presentació del llibre “I si parlem amb el veí del segon. La independència explicada a indecisos”\nNext Post Next Post: Xerrada / Col·loqui sobre el DRET A DECIDIR


Natalia – eurobloc.cat\n22 Desembre, 2018 0\nEl ‘Muérdeme’ de María encapçala la votació dels fans\nEl tema ‘Muérdeme‘ de María encapçala la votació dels fans organitzada pel web de RTVE per tal de seleccionar tres dels 10 temes que participaran en la gran Final espanyola. En segon i tercer lloc, però amb molt poca diferència de vots, hi ha ‘Hoy he vuelto a reír otra vez’ de Noelia i ‘La clave‘ de Natalia. Completen el Top 5 el ‘No puedo [...]\n4 Maig, 2017 0\nManel Navarro ja vola cap a Kiev\nVol PS 992 d’Ukrainian Airlaines! Sortida des del Prat del Llobregat aquest migdia; concretament a les 13.30h, direcció Kiev. Manel Navarro i la resta de la comitiva espanyola ja va de camí cap al Festival d’Eurovisió 2017. L’intèrpret català va acomiadar-se ahir a Barcelona de la Premsa catalana en un acte on també hi varen ser José María Íñigo i Julia Varela, que [...]\nCivera, Rubén Villanueva, Natalia, Paula Rojo i Antonio Hueso, jurats espanyols


Pontal da Barra Hotels - PREUS AMB ELS DESCOMPTES MÉS GRANS a tots els hotels a Pontal da Barra\nexperiència [Pontal da Barra, Maceio]\nPer als viatgers què vulguin captar les imatges i els sons de Maceio, Pousada Pontal da Barra és l'e\nPer als viatgers què vulguin captar les imatges i els sons de Maceio, Pousada Pontal da Barra és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Pousada Pontal da Barra, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha recepció 24 hores, servei d'habitacions, transport hotel/aeroport, lloguer de cotxes, restaurant. Gaudiu de les comoditats d'alta gama com ara aire condicionat, mini bar, balcó/terrassa, aparell de televisió, aparell de televisió LCD/pantalla de plasma per tal de relaxar-vos després d'un cansat dia. L'hotel ofereix meravelloses instal.lacions d'oci com piscina exterior, pesca, parc infantil, esplai que faran de la vostra estada una experiència inoblidable. Si buscau un allotjament còmode i adequat a Maceio, faci de Pousada Pontal da Barra la vostra llar.\nLlocs històrics de Pontal da Barra\nSobre Pontal da Barra\nPontal da Barra és en dels molts llocs de Maceio que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Pontal da Barra té molt a oferir: llocs famosos, bons restaurants i una gama d'entreteniment emocionant. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Trobi les més bones ofertes en hotels a Pontal da Barra emplenant les dates d'estada a la pestanya de recerca.\nDescobreixi els barris de Pontal da Barra\nAllotjaments a Estat Federal d'Alagoas Estat Federal\nHotels Pontal da Barra populars


Compra la teva entrada a la Biblioteca i visita el museu Pau Casals - Biblioteca Caterina Figueras\nHome / tona actualitat / Compra la teva entrada a la Biblioteca i visita el museu Pau Casals\nEl proper 23 d'octubre el Camp de les Lloses i l'Ajuntament de Tona, organitzen una visita guiada al Museu Pau Casals. Per tan sols 3€ pots gaudir d'una sortida cultural al Vendrell, centrada en la vida i obra del considerat com un dels grans músics del segle XX, Pau Casals. Un gran humanista, defensor de la llibertat, la justícia i la pau. El preu inclou la visita al museu i el transport.\nLa seva carrera internacional s'inicia el 1899 a París, posteriorment viatjarà per tot el món. Els últims 34 anys de la seva vida els va viure a l’exili, enyorant la seva estimada Catalunya i la seva llar, situada a la platja de Sant Salvador, al Vendrell. Durant aquest temps d’exili va ajudar els refugiats del sud de França, va donar concerts benèfics i es va manifestar en favor dels seus ideals, alhora que continuava els seus festivals, les master classes i dirigia el seu oratori El Pessebre en la seva croada internacional per la pau.\nPau Casals sempre va tenir l’esperança de retornar a la seva terra, però, passats els 90 anys, ho va veure com una quimera. Va ser llavors quan decideix formalitzar en vida el seu llegat i s'inicien els tràmits per crear una Fundació que servís els més alts ideals de la música i els ideals humans als quals es va dedicar al llarg de la seva vida. Volia que la Fundació recordés i fomentés el compromís que tots hem de tenir com a éssers humans. Creia fermament que la música pot contribuir a fer d'aquest món, un món millor.\nMúsica coral sacra / Pau Casals. DiscMedi: Discos de l'Abadia de Montserrat, 2005\nEntrevista a la guerra: 100 converses: de Lluís Companys a Pau Casals (1936-1939) / Josep Maria Figueres. L'Esfera dels Llibres, 2007\nPau Casals: el col·leccionista de pipes / un conte d'Anna Obiols; amb il·lustracions d'en Subi. Bellaterra Música, 2009\nCompra la teva entrada a la Biblioteca i visita el museu Pau Casals Reviewed by Biblioteca Caterina Figueras on 7:00 Rating: 5


L’anell de compromís de dua lipa a l’espectacle nyfw de marc jacobs no pot ser el que penseu - Cites\nL’anell de compromís de Dua Lipa al show NYFW de Marc Jacobs podria no ser el que penses\nDe Verónica Lopez 13 de setembre de 2019\nDua Lipa i Anwar Hadid no són un tema durant molt de temps, però sembla que les campanes de casament potser no són el més allunyat de la seva ment. Almenys, si la sabata de l’anell de compromís de Dua Lipa és qualsevol indicació. Lipa i Hadid van debutar en parella oficial al Saló de la Moda de Nova York de Marc Jacobs l'11 de setembre, i mentre els dos semblaven fantàstics i de moda (com no ho faran), els aficionats dels ulls d'àguila poden trobar fàcilment un anell de compromís. ... al taló de la sabata de Lipa.\nAbans que tothom comenci a sortir, prenguem un segon per tenir en compte que l’anell no es troba enlloc del seu dit esquerre. Tota la seva mà esquerra està nul·la de qualsevol joieria, tret del rellotge. L’anell està realment al taló de la bomba esquerra. D'acord amb Pàgina sis, les sabates són els talons 'La proposta' de Marc Jacobs. Són 395 dòlars i vénen amb l'anell adjunt.\nquan heu trobat el mateix\nPer tant, Hadid es va proposar amb un parell de talons alts (el que, sens dubte, seria molt xulo i Sexe i ciutat d'ell), o l'anell és, literalment, només un detall sense sentit del vestit de Lipa. No sóc detectiu, però no em sorprendria que fos aquest últim. Elite Daily ha contactat amb els representants de Lipa i Hadid per comentar les especulacions sobre el seu rumorejat compromís, però no va escoltar enrere el temps de la seva publicació.\nLa seva aparició Marc Jacobs NYFW marca la seva primera 'catifa vermella' oficial en parella. El sol informa que Lipa i l'exnòvio Isaac Carew es van irrompre al juny del 2019, després de tres anys i mig junts. ICYMI, Hadid i l'ex Nicola Peltz es van dividir al maig del 2018. Hadid va ser fotografiat sortint amb Kendall Jenner poc després, al juny, però TMZ informa que 'només es divertien'.\nAlgunes fonts van dir a TMZ que Hadid i Lipa estaven connectats a través de l'amic de Lipa i la germana de Hadid, Gigi Hadid, i es van relacionar amb el seu amor per la música. Hauria informat que Hadid va adreçar-se a Lipa per a una data en què va sentir que havia trencat amb Carews el juny. Els dos van ser fotografiats fent un petó i un petó en un festival de música al Hyde Park de Londres el juliol, i la resta és història. Des de llavors, han estat fotografiats diverses vegades al llarg de l’estiu, inclòs al funeral de l’àvia de Hadid a Rotterdam, Països Baixos, juntament amb Bella Hadid, Gigi i el seu xicot amic, La solteraTyler Cameron.\nTenint en compte la línia de temps, Hadid i Lipa només es troben des del juny del 2019, alias, tres mesos i mig. I, tot i que no serien la primera parella de famosos que es va implicar tan poc després de connectar-se (hola, Nick Jonas i Priyanka Chopra), és dubtós que aquests dos diguin 'ho faig', si només és perquè l'anell està a la sabata, en contraposició a la seva mà. Si apareixia a NYFW que portava aquest tipus de punyetes al dit anell, probablement seria més segur suposar que vol dir que van caminant pel passadís. Fins llavors, sembla que els dos estan gaudint del seu estiu d’amor. Només el temps ho dirà, gent!


El 20 per cent dels hotels es planteja no reobrir fins a l'hivern | BonDia Diari digital d'Andorra.\nAproximadament un vint per cent dels hotels del país estarien plantejant-se no tornar a obrir fins a la temporada d’hivern, adverteix la Unió Hotelera d'Andorra (UHA), que reclama un suport "clar" de l'Administració per reflotar un sector on les reserves per al mes d'agost només és del 20 per cent de les places disponibles.\n"A pocs dies d’arribar al primer més de tancament del sector i un cop aplicat el primer paquet de mesures, la nostra preocupació va en augment", explica el president de la UHA, Carles Ramos, qui es pregunta pel segon paquet de mesures econòmiques que prepara Govern però del qual, apunta, "el cert és que a dia d’avui només tenim la confusió generada per unes suposades filtracions a la premsa". Per la seva banda, assegura, es posen a disposició del Govern per confeccionar aquestes mesures d'emergència i per fer-ho aporten les dades de reserves que el sector té a hores d'ara: del 5,5 per cent per al mes de maig; del 8,10 per cent per al juny i del 18 per al juliol. L'agost les reserves serien del 20,6 per cent de les places, per caure fins al 13 per cent al setembre i el 7 en el mes d'octubre.\nSón unes xifres, adverteixen, "absolutament determinants en la viabilitat de l'estiu", on "la incertesa del contingut del segon paquet de mesures fan que alguns establiments comencem a prendre decisions, atès que cada dia que passa és un cost afegit a la ja debilitada tresoreria". L'objectiu, conclou, és "la supervivència de les empreses perquè puguin tornar a ser operatives en el moment en què el mercat es recuperi".


Coca de Sant Joan 2017. La millor! | MassaMassa\n24 Juny, 2017 25 Juny, 2017 ~ panyellam\nLa recepta d’aquesta coca l’he tret d’una pastissera celíaca, la Candi, que no sé si és professional, però que en sap un munt i comparteix les seves creacions a la xarxa. Ella la fa amb midó de blat de moro, però com que jo també en tenia de blat (sense gluten), l’he volgut utilitzar, amb molt bons resultats.\nHe hagut de fer vàries proves per quedar-me amb la recepta definitiva, però estic molt contenta perquè per fi he aconseguit que una coca sense gluten sigui tan bona o més que una coca “normal”.\nMoltes gràcies Candi!\n60 g midó de blat\n50 g midó de blat de moro\n30 g fècula patata\n20 g farina d’arròs\n20 g midó de mandioca\n6 g psyllium\n40 g llet i 1 cullerada d’aigua\n130 g d’ou (2 ous i el que falti, afegir-lo de clara)\n2 cullerades generoses de ratlladura de taronja\n1 punta d’essència de vainilla\n4 g llevat Saf Instant per masses dolces (o 10 g de llevat fresc)\n8 g lecitina de soja triturada\n16 g oli de girasol\n18 g mantega a temperatura ambient\ndecoració: pinyons, fruita confitada, massapà*\nBatre els ous amb el sucre fins que augmentin el volum.\nMentrestant, agafar tots els additius secs -excepte la sal i la lecitina de soja- barrejar-los amb les farines, tamisar i reservar.\nDiluir la lecitina de soja amb l’oli.\nAfegir als ous la resta dels líquids (llet, aigua, essència de vainilla, mel, oli+lecitina de soja i mantega). Barrejar.\nIncorporar les farines tamisades. Pastar, afegir la sal i finalment tornar a pastar.\nDeixar reposar la massa ben tapada amb un drap humit en un lloc càlid uns 20 minuts.\nBolcar la massa sobre un paper de forn pinzellat amb oli i amb les mans untades amb oli, formar una coca d’aproximadament un centímetre de gruix. Si es fa més prima serà més difícil fer els solcs per la crema.\nFermentar 45 minuts, al final dels quals es posa a preescalfar el forn a 200º a dalt i abaix. Fer solcs a la coca amb el canto de la mà i posar la crema amb ajut de la mànega. Deixar reposar 10-15 minuts més.\nDistribuir els pinyons i la fruita confitada i cobrir de massapà. Introduir al forn, baixar a 190º y deixar coure uns 15 minuts (jo 17), tot depèn del forn i del gruix que tingui la massa.\nEn calent, ruixar la coca amb anís.\n*Massapà per recobrir els pinyons:\n1 cullerada de farina d’ametlla\n1,5 cullerades d’anís\nCrema per decorar (amb aquesta quantitat en sobrarà, però si en feu la meitat podria ser que us quedéssiu curts):\nBarrejar els rovells amb la maizena i una mica de llet fins que quedi ben integrat.\nPosar la resta de la llet amb el sucre a escalfar.\nQuan la llet estigui calenta, afegir la barreja de rovells i fer que la crema espesseixi sense deixar de remoure. Recomano coure una bona estona, queda més bona. Un cop espessa, retirar del foc i abocar a una plata per que es refredi, tapant amb film per que no faci crosta.\nQuan estigui freda, guardar a la nevera (es pot guardar dins de la mànega pastissera i així ja la tindràs a punt per decorar)\nFont: Pàgina Candy Azúcar y más https://www.facebook.com/reposfuchas\nPublicat a Rebosteria, Sense categoria, Tradicions\tcocaSant Joan\n< Previous Magdalenes de garrofa i taronja sense ametlla\nNext > Panets amb midó de blat i xantana


Els indignats esperen la decisió de la Junta Electoral\nUnes dues-centes persones han dormit al ras a la plaça de Catalunya de Barcelona. Les protestes s'estenen al conjunt del país. La Junta Electoral ha de decidir avui si permet o no les acampades\nREDACCIÓ Barcelona 19/05/2011 11:25\nUnes dues-centes persones han dormit a la plaça de Catalunya de Barcelona en la tercera nit de protestes. Els indignats esperen la decisió d'avui de la Junta Electoral, que ha de dir si permet o no l'acampada. Els manifestants insisteixen que no pertanyen a cap partit i que defensen la llibertat de vot, de manera que creuen que no tindria cap sentit que la Junta obligués a desallotjar-los. Més de mil persones van assistir a l'assemblea d'ahir a la nit a la plaça de Catalunya. A dormir se n'hi van quedar força menys. Aquesta matinada, a les cinc, només n'hi quedaven uns dos-cents. La xifra d'assistents serà reduïda fins ben entrada la tarda, quan acabi la jornada laboral. De moment, els concentrats ja han mostrat la intenció de ser-hi almenys fins diumenge vinent, el dia de la jornada electoral, independentment que es produeixi una eventual resolució de la Junta Electoral en contra d'aquesta concentració. En Roger, un dels portaveus del moviment, ha indicat aquest matí a EFE que són conscients que “volen que ens n'anem, i algun polític ha dit que dissabte no podem ser aquí, però nosaltres considerem aquesta plaça nostra, i serem aquí almenys fins diumenge".\nNetegen ells mateixos\nTal com es van comprometre davant la Guàrdia Urbana, els indignats s'han encarregat a primera hora del matí de netejar la plaça amb escombres. Les màquines del servei de neteja de l'Ajuntament de Barcelona s'han limitat a netejar els voltants.\nLa indignació s'estén\nMentrestant, diverses poblacions catalanes s'han sumat a la mobilització de Barcelona i han convocat acampades. Es preveu que les protestes s'estenguin en les properes hores. L'Ara.cat recull les acampades d'arreu del país en la finestra dels hashtags a la dreta de la portada.\nA l'espera de la Junta Electoral\nLa vicepresidenta Joana Ortega va recordar ahir que no poden haver-hi manifestacions durant el dia de reflexió, i va avançar que si la Junta Electoral creu que es vulnera la llei electoral, els Mossos actuaran "amb contundència, és a dir, amb rapidesa". De moment no hi ha unitat al conjunt de l'Estat. Ahir algunes juntes provincials, com la de Granada, van prohibir les acampades. Altres, com la de València, les van permetre.


FILLS I FILLES A L'ESCOLA, CREIXENT PER L'EDUCACIÓ PRIMÀRIA.\nDiferents són els eixos per on es desenvolupen els nens i nenes d'aquests cursos. Aspectes com el llenguatge, el pensament, la corporalitat, la socialització, l'autonomia personal ... esdevenen diferents àrees interrelacionades de les que progressivament els nens i les nenes n'adquireixen un domini personal i en constitueix la font per on respondre davant els reptes que a la seva edat, el dia a dia els confronta.\nJa als 7-8 anys, el pensament lògic va substituint el pensament màgic que presidia la vida infantil. S'estructura el seu procés de raonament, fins que amb l'entrada a la pubertat permetrà un altre salt qualitatiu, introduint la capacitat d'abstracció.\nEn aquesta etapa, es produeix un gran enriquiment de l'ús del llenguatge, utilitzant-lo en els seus diferents registres funcionals, ampliant les capacitats comunicatives i les possibilitats de diàleg i socialització.\nLes tasques i hàbits escolars, l'ús del paper, el llapis, les tisores, ... permeten avançar també en el Col.legi en aquella psicomotricitat fina que resulta de la progressiva interiorització i consciència del seu esquema corporal, del seu control del moviment, de l'apropiació del seu propi cos.\nPeríode habitualment tranquil en la socialització. L'adaptació i comprensió de les demandes de l'entorn i allò social, conviuen amb harmonia amb el creixement personal, fins que la necessitat d'independència i realització del propi JO amb que els nois i noies de 5è i 6è d'EP es van despertant, cerca també no només la necessitat d'estimació i acceptació de la família més propera, sinó ara també, entre els amics i companys.\nEl joc continua essent important. Al nen i nena d'aquestes edats li agrada embrutar-se, córrer... però al mateix temps, comença a ser molt conscient de les seves responsabilitats i actua d'una manera més assenyada.\nI ho fa perquè pel camí dels 6-7 anys als 11-12 anys, es va fent preguntes alhora que es va fent fort. Cerca respostes de tot allò que passa a prop seu, va configurant la seva identitat, diferenciant la realitat dels sexes: iguals però diferents. Creix en autoconcepte i autoestima.\nEls referents educatius, pares i mestres, els hàbits domèstics i escolars, van forjant en ells per identificació, un creixement en actituds, valors, essent capaços d'intuir el punt de vista i les intencions dels altres, dels seus companys. Es desperta el sentit de la justícia, la lleialtat,... valorant la importància i la necessitat de la norma i deixant de veure-la com una imposició arbitrària i capriciosa dels adults.\nA diferència dels 3 als 6 anys, o dels 13 als 16 anys, les transformacions són més pausades, harmòniques,... cosa que fa que els nens i nenes puguin ser més receptius a l'oferta d'aprenentatges concrets que l'Escola els ofereix.


Trobada individual: Alemanya | PIMEC\nTrobada individual: Alemanya\nT'orientem perquè puguis exportar a Alemanya, la primera economia europea i la cinquena economia mundial. Inscriu-te a la trobada individual amb el nostre Country Manager!\nDurant les trobades individualitzades, el nostre especialista respondrà, cas per cas, a les necessitats o projectes de totes les empreses assistents.\nPer tal que la preparació de les respectives trobades sigui al més eficient possible, es facilitarà als interessats un breu qüestionari, a partir del qual ens podreu fer arribar els temes que siguin del vostre interès per tractar a la reunió. Durant les trobades individualitzades el nostre especialista respondrà, cas per cas, a les necessitats o projectes de totes les empreses assistents.\nLes sessions seran individuals, personalitzades per a cada empresa interessada a assistir-hi, en torns de 45 minuts, entre les 9.00 h i les 18.00 h. Us agrairem que us poseu en contacte amb nosaltres amb la suficient antelació per tal de poder coordinar l’agenda de forma adequada.\nAlgunes dades d'Alemanya\nAmb una població de més de 80 milions de persones i amb un PIB per càpita de prop de 45.000€ (en comparació amb els 20.000 d’Espanya), es considera un dels mercats més madurs i competitius del continent europeu.\nL’alt nivell d’industrialització del país, especialment en el sector de l’automoció, el quimicofarmacèutic i de maquinària, fa que hi hagi moltes oportunitats de negoci per a les empreses de productes intermedis. Ara bé, l’alt nivell tecnològic del país comporta que aquestes oportunitats es presentin per a aquells productes que es diferencien per la qualitat i que tinguin un valor afegit.\nCal mencionar també les oportunitats en el sector agroalimentari i de béns de consum, àmbit en el qual el nostre país gaudeix d’una bona reputació en el mercat alemany.\nC/Viladomat, 174. Barcelona


França: Macron nomena un govern popurri on tothom hi cap, excepte els conservadors - Converses a Catalunya\nFrança: Macron nomena un govern popurri on tothom hi cap, excepte els conservadors\nEl recentment reelegit president francès Emmanuel Macron va anunciar divendres 20 de maig la composició definitiva del govern amb que compta llançar el seu segon mandat.\nLa impressió general que l’anunci deixa és que, al més pur estil macronià, el president ha tornat a intentar quadrar un cercle per intentar satisfer tothom.\nAra bé, si fins ara Macron s’havia recolzat sobretot en trànsfugues de la dreta tradicional (Els Republicans) per poder governar, aquest cop fa bufar el vent en sentit oposat.\nEn efecte, per contrarestar l’ombra que projecta l’extrema esquerra de Jean-Luc Mélenchon sobre el paisatge polític francès (molt més influent que no pas Marine Le Pen, a pesar d’haver estat ella qui s’enfrontés a Macron en la segona volta), el president ha donat més pes als perfils d’esquerres.\nEl primer és la nova primera ministra francesa, Élisabeth Borne. Tot i tenir un perfil que es considera tecnocràtic, no deixa de ser la primera persona propera al partit socialista que ocupa aquest càrrec amb Macron de president. En efecte, els seus dos predecessors provenien dels Republicans.\nEl segon i encara més sorprenent és el de Pap Ndiaye al capdavant del ministeri de l’educació nacional. Es tracta d’un acadèmic de pare senegalès i mare francesa conegut per les seves tesis properes al moviment descolonitzador i als discursos racials del progressisme woke nord-americà.\nEl contrast amb el seu predecessor, Jean-Michel Blanquer, no podia ser més fort. Blanquer, també acadèmic, representava una manera d’entendre l’ensenyament radicalment oposada i basada en els valors universalistes de la República Francesa.\nEl nomenament de Pap Ndiaye, que ha denunciat repetidament el “racisme estructural” francès (a pesar de que la seva pròpia carrera desmenteixi la tesi!), ha aixecat nombroses crítiques des de la dreta, i ha rebut en canvi signes d’aprovació des de l’extrema esquerra.\nEl sistema educatiu públic francès, ja molt penetrat per moviments d’extrema esquerra contra els que Blanquer ha menat un dur combat, està al bord de la fallida. De fet, aquest any s’ha batut el rècord històric de menys candidats que s’han presentat per ésser professors en els establiments públics.\nCosta d’entendre que Macron faci un gir de 180 graus en matèria educativa, si no fos perquè el nomenament de Ndiaye és sobretot un gest que cerca acontentar els seguidors woke de Mélenchon.\nPel que fa als seus recolzaments provinents del centre i centre-dreta, Macron ha premiat la fidelitat del ministre d’economia Bruno Le Maire, projectant-lo com a numero dos del govern. Le Maire és un liberal reconvertit en el principal defensor de la política de despesa i de increment del dèficit públic imposada per Macron des de la crisi de les armilles grogues, i que la pandèmia ha disparat.\nD’altres fidels, com el ministre del interior Gérald Darmanin i el ministre de justícia Éric Dupond-Moretti han vist els seus càrrecs revalidats (aquest últim, a pesar de tenir un procés judicial obert contra ell, per molt inversemblant que pugui semblar).\nAl primer se’l considera un ferm defensor dels cossos de seguretat; el segon és conegut per posar-los en qüestió. Tota una mostra de la manca de rumb que ha caracteritzat el primer mandat de Macron.\nEn definitiva, en el nou govern d’Emmanuel Macron conviuran ex-socialistes, gent propera a la dreta liberal que Nicolas Sarkozy encarnava i fins i tot progressistes woke. Es tracta, de fet, de tothom que es pugui considerar políticament correcte, acceptable de cara la galeria i provinent d’una sensibilitat diferent de la mateixa ideologia progressista que avui domina a Europa.\nAra bé, és un govern que difícilment aconseguirà sortir a França de l’estat de declivi en que es troba immersa des de fa almenys dues dècades.\nEls únics que queden exclosos del popurri amb que Macron pretén governar França són els perfils conservadors Click To Tweet\nEls únics que queden exclosos d’aquest popurri amb que Macron pretén governar França són els perfils conservadors, ja provinguin dels Republicans (com hauria pogut ésser François-Xavier Bellamy) o d’opcions més radicals com els entorns de Marine Le Pen i sobretot Eric Zemmour.\nLa composició eclèctica del nou govern francès, i que no obstant margina les tendències conservadores, contrasta amb una ciutadania que en les enquestes es mostra cada cop més sensible als valors conservadors, especialment pel que fa a la defensa de la cultura i civilització franceses, a la seguretat o la justícia.


L'exministre Carlos Solchaga diu que els pensionistes no han pagat "ni la meitat del que perceben"\nL'economista assegura que els jubilats "no tenen raó" quan demanen la revalorització de les pensions\n2 min. Barcelona 18/09/2018 17:16\n651x366 L'exministre d'Economia espanyol Carlos Solchaga, en una imatge d'arxiu / EMILIO NARANJO / EFE L'exministre d'Economia espanyol Carlos Solchaga, en una imatge d'arxiu / EMILIO NARANJO / EFE\nL'exministre socialista d'Economia Carlos Solchaga ha afirmat aquest dimarts que els pensionistes "no tenen raó" quan protesten per la revalorització de les pensions perquè "cap d'ells ha pagat ni la meitat del que perceben" i ha defensat que "deixar el sistema d'actualització de les pensions com està és més prudent que tornar a l'IPC".\nSolchaga ha destacat durant la seva intervenció en un fòrum del 'Diario Montañés' a Santander que les pensions a Espanya són molt més altes que la mitjana europea i que els diners que es destinen per pagar-les també és molt superior. L'exministre del govern de Felipe González ha matisat, però, que ell també és pensionista i ha assegurat que cal modificar les pensions "seriosament" amb un plantejament a mitjà i llarg termini. No obstant això, ha considerat que "amb la tendència perillosa que ja exhibeix" aquest tema, "caldria anar prenent mesures ja".\nL'economista basc ha argumentat que els ciutadans volen "majoritàriament" uns serveis socials i sanitaris "de primera", però "la immensa majoria no volen pagar per ells", per la qual cosa només queda la via dels impostos i les cotitzacions. En aquest sentit, Solchaga ha apuntat que el sistema ha de ser sostenible i ha reivindicat que la societat espanyola "ha d'afrontar seriosament els problemes que té".\nL'exministre socialista ha defensat el govern de Pedro Sánchez com un executiu "extremadament fràgil" i "no particularment brillant en l'execució de les seves responsabilitats". Tot i així, Solchaga ha opinat que el nou president espanyol pot "durar molt més del que ens diu la raó" i "sobreviure durant un període prolongat", perquè el PP, Ciutadans i Podem no volen eleccions anticipades.


Viatge a Hongria | Nadiu Viatges - Turisme responsable\nViatge responsable a un país ple d’història i cultura\nEn 8 dies coneixerem un país molt ric en cultura i amb una història impressionant. Només cal pensar en l’Imperi austrohongarès. Visitarem la seva capital i els seus voltants, així com les seves regions més característiques, ciutats històriques, el paisatge, la gastronomia, a més de tres llocs declarats Patrimoni de la Humanitat per la UNESCO.\nBudapest va néixer el 1873 amb la unificació de Buda, Óbuda i Pest, per al que es va construir un palau reial nou i representatiu.\nEl lloc declarat Patrimoni de la Humanitat està format per la zona del costat de Buda que es troba entre els edificis de la Universitat de Tecnologia i el Lánchíd (Pont de les Cadenes), inclosos els banys spa Gellért, l’Estàtua de la Llibertat i la Ciutadella de la Muntanya Gellért, i els edificis del Castell de Buda.\nA la zona del costat de Pest estan inclosos els edificis del Parlament,la Plaça Roosevelt al terme del Lánchíd i de l’Acadèmia de Ciències d’Hongria i el palau Gresham, així com els quatre ponts que creuen el Danubi en aquesta zona.\nDia 1. Diumenge: Arribada\nArribada a Budapest. Trasllat privat a l’hotel amb assistència.\nDia 2. Dilluns: Budapest\nAl matí, visita panoràmica de Budapest (començant per la plaça dels Herois, admirant els diferents estils del Castell de Vajdahunyad). Seguirem la visita passant pels palaus de l’avinguda Andrássy, la Basílica, el Parlament; a la riba del Buda arribarem passant pel pont Margarida, fent una ullada sobre la elegant illa amb el mateix nom.\nAl carrer principal veurem un bany turc, i diversos monuments importants de diferents èpoques. Al barri medieval de Buda entrarem a l’església Matías, pujarem al Bastió de Pescadors, i en el temps lliure podem gaudir de l’ambient únic d’aquest barri. Finalitzarem la visita després d’haver passat per la Ciutadella (millor lloc a la ciutat per fer una foto). Dinar al centre.\nA la tarda temps lliure, possibilitat de fer una excursió opcional, visitant per dins dels edificis més bonics de la ciutat, com el Parlament, l’Òpera i la Basílica de Sant Esteve. Sopar a l’hotel ***.\nDia 3. Dimarts: Sant Andreu – Visegrád – Budapest\nVisita del famós Racó del Danubi (primer anem a Szentendre o Sant Andreu, petit poble a uns 20 quilòmetres de la capital, conegut per ser “capital artística” d’Hongria). Visitarem l’església ortodoxa i la Manufactura de Diamants “Caprice”. El temps lliure és ideal per a prendre alguna cosa en una de les cafeteries encantadores.\nSeguirem cap a Visegrád, on menjarem el típic de la zona: menjar de caça, al mateix Visegrád pujarem al “castell de núvols”, des de les terrasses panoràmiques contemplarem unes vistes majestuoses). Tarda lliure i sopar a l’hotel ***. Després del sopar, possibilitat de fer un passeig pel Danubi amb la il·luminació de la ciutat.\nDia 4. Dimecres: Gödöllő – Hollókö – Eger\nSortida cap a Gödöllő. Visita del palau d’estiu de l’emperadriu Sissí, on veurem en quin entorn va passar ella els dies més feliços de la seva vida. Seguirem cap al nord-est del país, per visitar Hollókö, petit poble, amb autèntiques cases de pagès; aquest poble va ser declarat com a part del patrimoni de la humanitat.\nEl dinar serà en cases de la gent local de Hollókö, una experiència única! Provarem el típic del poble “Palóc”, famós a més de la seva dialecte, pel seu menjar.\nA la nit arribarem a Eger, on després d’haver ocupat l’hotel assistirem a una degustació de vins que estarà acompanyat per un sopar al típic barri de bodegues de la ciutat més famosa pels seus vins negres a Hongria.\nDia 5. Dijous: Eger- Puszta- Kecskemét\nVisita d’Eger. Recorrem a peu una petita ciutat que ha estat “tan gran” en alguns moments de la seva història. Coneixerem el castell que ha estat escenari de la famosa batalla contra els turcs, que van deixar aquí les seves petjades, per exemple en forma dels seus minarets, que fins avui dia es conserven a la ciutat. Passejant pels seus carrers podrem gaudir de les nombroses cases barroques d’Eger.\nEns dirigirem cap al Sud per conèixer la “puszta”, Plana Hongaresa, paisatge molt característic que ocupa la major part del país. Dinarem en una finca típica, on a més de poder tenir la possibilitat de provar la famosa sopa “Gulyás”, el menjar serà amenitzat per músics zíngars. Veurem un espectacle eqüestre, amb genets muntant a cavall amb una habilitat singular.\nA la tarda arribarem a la propera ciutat de Kecskemét, ciutat natal de Zoltán Kodály, compositor i musicòleg de fama mundial. Aquí hi ha uns exemples irrepetibles del modernisme hongarès, que ens ensenyaran durant un passeig pel centre. Sopar a l’hotel ***.\nDia 6. Divendres: Kecskemét – Paks – Pécs\nSortida cap a Pécs. En el camí creuarem el Danubi, a Paks, petita ciutat a la riba del Danubi fem una parada per veure un dels exemples més destacats de l’arquitectura contemporània, església catòlica construïda per l’arquitecte Imre Makovetz. Baixant més cap al Sud arribem al peu de la muntanya Mecsek, a Pécs.\nDesprés del dinar al centre, visitarem la ciutat, els nombrosos monuments fan que aquesta sigui després de la capital la ciutat més turística del país, també part del patrimoni de la humanitat. Ja va ser coneguda durant els temps de l’Imperi Romà amb el nom de Sopiane. Té monuments dels temps: precristians del segle IV., De l’arribada de les tribus hongareses, de la fundació de la primera universitat hongaresa en aquesta ciutat, de l’ocupació turca de 150 anys, de la fundació de la famosa manufactura de porcellana Zsolnay . Sopar i allotjament Pécs.\nDia 7. Dissabte: Pécs – Tihany – Balatonfüred – Budapest\nSortida cap al llac Balaton. A Szántód creuem el llac en ferri, i arribarem a la península de Tihany, famósa per la seva abadia que va ser fundada l’1050. En Tihany hi ha unes vistes meravelloses sobre el llac, i unes casetes de pescadors amb una teulada especial de canya.\nDinarem a Balatonfüred, ciutat balneària amb llarga història cultural. Retorn a Budapest, tarda lliure i sopar a l’hotel ***.\nDia 8. Diumenge: Budapest\nSortida cap a l’aeroport. Trasllat inclòs.\n4 persones: 1.185 € + vol\n6 persones: 985 € + vol\nTrasllat IN i OUT\nAllotjament en hotels de 3 *** sup – 4 **** segons programa\nFurgoneta de luxe amb aire condicionat\nGuia hispanoparlant durant tot el circuit\n6 àpats, 1 sopar amb degustació de vins\nEspectacle eqüestre de la Plana Hongaresa\nEl ferri al llac Balaton\nTiquets d’atraccions turístiques\nTot el que no està especificat en el programa\nPropines guia i conductor\nUn aperitiu d’Hongria\nViaje Hungria Nadiu Viatges - Turismo Responsable\nviaje hungria nadiu viatges turismo responsable2-min\nviaje hungria nadiu viatges turismo responsable3-min\nviaje hungria nadiu viatges turismo responsable4-min\nviaje hungria nadiu viatges turismo responsable6-min\nviaje hungria nadiu viatges turismo responsable7-min\nviaje hungria nadiu viatges turismo responsable8-min\nviaje hungria nadiu viatges turismo responsable9-min


A l'ombra de Bosch Gimpera: Un ou ferrat per a'n Brossa\nPublicat per Pere a les 22:30\nLa gent excepcional sovint és poc entesa pels seus contemporanis.\n31 de desembre de 2008, a les 1:12\nM'encanta que t'hagis afegit a la festa brossiana, Pere. Com pots veure entrant al bloc, ha estat un èxit fabulós que ens ha omplert el cap d'any de feina i d'alegria. Salut i bon any 9!\n1 de gener de 2009, a les 17:23\nM'hauria agradat veure com en Brossa fotria canya als suposats responsables de Cultura actuals...\n1 de gener de 2009, a les 19:08\nJo crec que ens hagués ajudat a fer l'Abloccedari... Ens heu ajudat a fer-li un homenatge fantàstic.\n2 de gener de 2009, a les 19:51\nEls meus sogres tenien molta amistat amb en Joan Brossa. Quan anava a sopar a casa seva sempre demanava o una truita a la francesa o un ou ferrat. Amb el tema del mejar era molt llepafils i de costums fixes. No li agradava gaire la cuina...\n3 de febrer de 2009, a les 19:47


vermut beguda Archives - El bloc d'Uvinum\nEtiqueta: vermut beguda\nEl vermut, molt més que una beguda\nQue el vermut és una beguda de llarga tradició i molt familiar, ja ho sabíem. I ara, a més, contribueix a enaltir locals i bars de sempre al costat d’altres més moderns, que són ara coneguts per aquesta beguda.\nUna beguda social\nEl vermut és molt més que una beguda perquè és tota una cultura. Un costum, un saber fer, un compartir tapes amb els altres que defineix la personalitat d’un poble al qual li agrada sortir i conversar al voltant d’un vermut.\nReconegut per xefs estrelles Michelin\nCada vegada són més els xefs i cuiners de renom que decideixen apostar per aquesta tradició i per donar valor a aquesta beguda. El vermut ara ressorgeix en un estat de moda que esperem no sigui passatger. És el cas de Carles Abellán, qui amb els seus restaurants de tapes, com el Tapas24, enalteix el vermut i ofereix diversos tipus i elaborades tapes per acompanyar-lo. També és el cas de de Paco Pérez, 5 estrelles Michelin, que experimenta sabors i plats al voltant del vermut.\nJa no només els bars es rendeixen de nou al vermut, sinó que s’organitzen tallers, tastos i fires que tenen aquesta beguda com a protagonista. Serveixen per donar-la més a conèixer, per descobrir noves marques i sabors, i realitzar maridatges amb petits platets i beguda.\nNo només els diumenges\nDes que el vermut ha tornat a ser una beguda de referència, hem descobert que el que es destinava als diumenges, abans de dinar, s’estén actualment a berenars, sopars i a diversos dies de la setmana. Especialment els divendres i dissabtes a la tarda, quan les reunions entre amics solen ser importants.\nCompra Vermut Casa Mariol 1L\nCompra Vermut El Bandarra 1L


Afterwork PIMEC Joves Vallès Oriental amb Bodegues Mas Pellisser | PIMEC\nAfterwork PIMEC Joves Vallès Oriental amb Bodegues Mas Pellisser\ndimecres, 27 juny, 2018 -\nPIMEC Joves Vallès Oriental organitza aquesta nova jornada, adreçada als joves empresaris i empresàries del territori amb l’objectiu d’incrementar la teva xarxa de contactes professionals i afavorir la generació de noves sinergies.\nAquesta vegada, presentarem el model d'èxit de Bodegues Mas Pellisser, i farem un cata de vins amb el seu gerent, l'Oriol Artigas.\nFinalment, farem un NETWORKING entre tots els assistents, on podràs trobar sinergies de negoci i contactes professionals que et podran ajudar!\n18.15 h Cas d'èxit emprenedor a la Comarca: Bodegues Mas Pellisser, de Llinars del Vallès\nNO Socis: 5€ que es pagaran allà mateix.\nPasseig de la Conca de Besós, 12\nOriol Artigas és un jove vinater dels pocs que es coneixen a la regió d'Alella. Natural de Vilassar de Dalt, després d'alguns anys estudiant i vinificant en diferents regions de la geografia catalana, Oriol va tenir clara la seva intenció de buscar arrels en el seu propi territori. En les seves pròpies paraules en cercar identitat en els seus orígens i poder interpretar el paisatge que l'ha acompanyat tota la vida.\nDes de Mas Pellisser, un celler situat a Llinars del Vallès , treballa parcel·les tant de la cara mar com la de muntanya al llarg de tot el territori i les vinifica amb saviesa i identitat de territori.\nLes vinyes estan ubicades al Vallès Oriental i el Maresme.\nActualment comercialitza 12 marques amb D.O


Antecedents de la crisiModifica\nAixò significava, per exemple, la reordenació dels cinc lands existents en 14 províncies més Berlín Est; però sobretot un atac contra les classes mitjanes que encara quedaven, especialment pagesos, petits empresaris i botiguers, que havien de ser obligats a renunciar a la seva independència econòmica mtijançant forts augments dels impostos.\nEnduriment de les condicions laboralsModifica\nEl 14 de juny va aparèixer publicat a Neuen Deutschland un article titulat "Ja és hora de deixar de banda el mall", que criticava la mala aplicació de la nova legislació laboral en el sector de la construcció. Aquest article va tenir molta repercussió, que es va sumar a la protesta causada per un altre escrit publicat al diari sindical Tribüne dos dies després, que considerava la reforma laboral "del tot correcta".\nDimarts 16 de junyModifica\nEl 15 de juny al vespre, la ràdio del sector americà de Berlín (RIAS) ja havia informat àmpliament sobre disturbis a l'Stalinallee. Tota la tarda del 16 de juny, l'emisora havia informat fil per randa de les vagues i les protestes. Representants del moviment vaguista van dirigir-se a la ràdio perquè emetessin la convocatòria de vaga general de l'endemà. La cadena RIAS s'hi va negar, però l'endemà permeté que el líder berlinès de la Confederació Sindical Alemanya, Ernst Scharnowski, demanés a tots els ciutadans que busquessin una Straußberger Platz arreu de Berlín. Malgrat que aquell dia les notícies radiofòniques eren bastant moderades, van contribuir decisivament que les protestes s'estenguessin de la capital a tota l'RDA.\nDimecres 17 de junyModifica\nFi de la insurreccióModifica\nDia de la MemòriaModifica\nObtingut de «https://ca.wikipedia.org/w/index.php?title=Insurrecció_del_17_de_juny&oldid=24059963»\nDarrera modificació: 11 jul 2020 a les 13:18\nLa pàgina va ser modificada per darrera vegada el 11 jul 2020 a les 13:18.


El PS, obert a una "baixa Covid" que es tramiti per modificació legislativa d'urgència | BonDia Diari digital d'Andorra.\nSalazar i Alís en la compareixença d'aquest matí a la seu del PS.\nDc., 26/01/2022 - 14:02\nEl PS, obert a una "baixa Covid" que es tramiti per modificació legislativa d'urgència\nEl Partit Socialdemòcrata s'ha mostrat disposat a poder tramitar d'urgència una modificació legislativa que introduís una "baixa Covid" per pal·liar les conseqüències que té en els treballadors positius de Covid o contactes de positius haver d'estar dies de baixa. I més en tenint en compte que els tres primers dies no es cobra, que es perd el 47% del salari i l'actual encariment de la vida. Així ho ha exposat la vocal del comitè executiu, Judith Salazar. A més, ha recordat que la baixa laboral per Covid va canviar de baixa per accident laboral quan va baixar la incidència, però que ara que torna a ser molta alta es podria tornar a canviar i de manera generalitzada.\nTambé ha demanat que s'activi el consell econòmic i social de manera que el Govern posi en pràctica l'escolta activa d'empresaris i treballadors en l'actual situació. De fet, Salazar ha recomanat que s’habiliti alguna mena d’eina, com per exemple una bústia, que permeti a la societat manifestar les seves queixes o incidències amb l‘objectiu d’exposar les seves dificultats i evitar més confusió a l’hora de notificar la seva situació. Igualment ha afegit que cal un esforç del Govern i asseure’s amb tots els agents implicats amb la finalitat de prendre mesures consensuades amb les persones que estan patint les conseqüències de la variant Òmicron en primera persona.\nI és que per al PS, caldria estudiar l'impacte econòmic i social de cadascuna de les mesures sanitàries adoptades, tal com ha posat en relleu primer secretari del PS, Gerard Alís, qui ha destacat que les baixes per Covid es cobren actualment a partir del quart dia i que posteriorment suposa una pèrdua d’ingressos important pels assalariats, que a més s’agreuja en el cas de contactes de casos positius, com poden ser pares i mares amb infants que s’han de quedar aïllats a casa per contagis de Covid a la seva classe.\nQuant a les empreses, el PS ha subratllat que han rebut queixes de moltes d’elles que es troben amb més de la meitat de la plantilla de baixa, fet que els suposa un problema per poder realitzar la seva activitat, a banda de la “situació poc clara” que hi ha actualment sobre qui ha d’assumir aquesta baixa momentània del treballador.\nEscrit per residents el Dj., 27/01/2022 - 11:11 Enllaç permanent\nJustament ara el virus és menys virulent, no és moment de reclamar baixes i malbaratar diners


Onada de suport internacional al grup punk Pussy Riot\nCantants de tot el món, usuaris de les diferents xarxes socials i fins i tot l'ambaixada americana a Rússia troben injusta la condemna\nAra Barcelona 17/08/2012 17:39\n260x366 Una manifestant mostra el seu rebuig a la condemna a les membres del grup Pussy Riot. AFP Una manifestant mostra el seu rebuig a la condemna a les membres del grup Pussy Riot. AFP\nMúsics de la talla de Paul McCartney, Sting, Madonna, Björk o el grup Red Hot Chili Peppers, usuaris de Twitter i altres xarxes socials, manifestants de tot el món i organitzacions humanitàries com Amnistia Internacional han mostrat el seu suport a les tres integrants del grup Pussy Riot i han criticat la condemna a 2 anys de presó que s'ha anunciat aquest divendres.\nA l'inici de la sessió de divendres del judici contra les cantants del grup hi va haver una manifestació de suport al grup a les mateixes portes del tribunal que va concentrar més d'un miler de persones. Els manifestants protestaven per una condemna que consideren injusta, i en qualsevol cas, molt dura.\nOrganitzacions de defensa dels drets humans com Amnistia Internacional (AI) han mostrat el seu rebuig a la condemna, i recullen firmes via internet per demanar l'absolució de les cantants. Amb l'eslògan “Condemnades per cantar una cançó, actua!”, AI demana les dades a la població civil de tot el món per enviar milers de cartes en nom seu al fiscal general rus, Yurii Yakovlevich.\nLa xarxa social Twitter rep desenes de piulades per segon amb els 'hashtags' #pussyriot i #freepussyriot. Els usuaris critiquen la falta de llibertat d'expressió de Rússia, la concentració del poder en les mans de Vladímir Putin i la condemna de dos anys a les tres cantants del grup identificades.\nL'ambaixada dels EUA també ha comentat la condemna i l'ha considerat “desproporcionada”: “La sentència d'avui en el cas de Pussy Riot sembla poc proporcionada als seus actes”, ha escrit l'ambaixada al seu compte de Twitter en rus.


Repsol guanya 1.344 milions, un 0,4% més, afectada pel conflicte libi\nEls resultats d'explotació de la companyia s'han reduït un 9,4%\nLa petroliera Repsol va guanyar 1.344 milions en la primera meitat de l'any, un 0,4 % més. Les xifres estan afectades per la caiguda de la producció a causa del conflicte libi i per les vagues a Argentina.\nEFE Madrid 28/07/2011 18:27\nLa petroliera Repsol va guanyar 1.344 milions en la primera meitat de l'any, un 0,4 % més que en el mateix període de l'any 2010, unes xifres afectades per la caiguda de la producció pel conflicte libi i les vagues a Argentina.\nSegons ha comunicat avui l'empresa a la Comissió Nacional del Mercat de Valors (CNMV), la millora dels preus internacionals del cru, la recuperació del negoci químic i els resultats de la seva divisió de GNL han compensat la caiguda de la producció i han permès mantenir el benefici.\nNo obstant això, els resultats d'explotació s'han reduït un 9,4%, fins arribar als 2.722 milions d'euros.\nLa petroliera detalla que va tancar la primera meitat de l'any amb una caiguda de la producció d'hidrocarburs del 10,1% per "factors circumstancials" com la suspensió d'operacions a Líbia des del passat mes de març, la menor producció, per tasques de manteniment, a Trinidad i Tobago, i la moratòria al Golf de Mèxic. Al costat d'això, també destaca que va afectar a la producció la paralització parcial de l'activitat a Argentina per vagues que ja han estat resoltes.


Una passatgera d'un autocar portava 3,6 quilos d'haxix a la maleta - Empordà\nUna passatgera d'un autocar portava 3,6 quilos d'haxix a la maleta\nLa policia espanyola la va enxampar durant un control rutinari a la sortida del peatge de l'AP-7 en direcció a França a la Jonquera\nACN 07.10.2016 | 15:27\nLa policia espanyola ha detingut a La Jonquera la passatgera d'un autocar que anava a Romania per transportar 3,6 quilos d'haixix amb forma de glans amagats a la maleta. Els fets van passar l'1 d'octubre en un control a la sortida de l'AP-7 en direcció a França. Els agents van demanar de forma aleatòria la documentació a passatgers i van percebre el nerviosime de la detinguda. Un cop localitzat el seu equipatge, van procedir a la seva inspecció i van descobrir que contenia un doble fons amb set paquets tapats amb cinta adhesiva. També es va comissar un mòbil i diner en efectiu.\nLa dona viatjava des de Granada i amb destí a la ciutat italiana de Verona, segons el seu bitllet. La dona, de nacionalitat marroquina i resident a Espanya, va passar a disposició del jutjat de Figueres que va ordenar-ne la seva llibertat amb càrrecs.\nLa policia espanyola també ha dut a terme dues operacions antidroga més en els últims dies a La Jonquera que ha acabat amb tres detencions. La primera va ser el 25 de setembre en un control en una rotonda a l'entrada del municipi a tocar de l'N-II en direcció a Figueres. Els agents van aturar un vehicle on viatjaven dues persones de nacionalitat francesa, un home i una dona. Durant el registre, els agents van descobrir 53 particions d'LSD així com dos comprimits de 'Subutex' (un derivat opiaci a l'interior del vehicle. L'home va admetre que les substàncies eren seves i que la seva dona no sabia que les duia. Seguidament, se'l va detenir i va passar a disposició judicial. El jutge en va ordenar la llibertat amb càrrecs.\nLa segona operació va ser el 30 de setembre en un control fronterer a l'AP-7 en sentit Figueres. Agents del cos van observar que un vehicle amb matrícula francesa intentava eludir el control, traspassant la línia senyalitzada. Seguidament, van ordenar que s'aturés i van procedir a identificar els passatgers, un pare i un fill de nacionalitat francesa. Durant el registre, la policia va descobrir a la guantera dos recipients cilíndrics amb una etiqueta que deia 'Doliprane' i 'Paracetan'. Al seu interior hi havia 23,17 grams i 11,20 grams de cocaïna respectivament, i també un fragment de bosses de plàstic amb 2,5 gram més d'aquesta droga. A la motxilla del fill, també hi van trobar 14,6 grams d'speed i una navalla que també va ser comissada. Per la seva banda, el pare també duia 8,15 grams d'haixix dins una bossa de plàstic a la butxaca de davant dels pantalons.\nAmb l'ajut d'un gos ensinistrat, es va localitzar una altra bossa de plàstic amagada sota l'embellidor que tapa la caixa de canvis del cotxe, on hi havia 52,04 grams més d'haixix. A continuació, els dos ocupants van ser detinguts i van passar a disposició del jutge, que va ordenar la seva llibertat amb càrrecs.


Comment te dire adieu - Somnis de teatre\nin\tCrítica\ton\t 06/10/2013\t 17/11/2019\t by\tGema Moraleda\nHi ha moltes coses que m’agraden de la Sala Flyhard (de fet, per què negar-ho, m’agrada tot) però si només pogués triar-ne una em quedaria sens dubte amb els textos que s’hi estrenen. Els que em coneixeu (ni que sigui de seguir aquest blog) ja sabreu que, per mi, el més important d’un muntatge és el text. Digueu-me clàssica o antiga però poc m’importa si les interpretacions són la bomba, l’escenografia té un disseny d’avantguarda o el moviment escènic s’inspira en la dansa contemporània; si no m’expliquen una bona història i me l’expliquen bé, el muntatge no m’acabarà de fer el pes. Sóc així, què voleu que hi faci.\nPer això m’agrada anar a la Flyhard, perquè sé que el filtre de qualitat dels textos s’assembla als meus gustos i, així, em garanteixo (en part) una bona experiència. Suposo que per aixó vaig sortir tant moixa de Comment te dire adieu, perquè per primera vegada el text no va resultar rodó. I, compte, que no dic que estés malament, ni que no m’agradés, ni res d’això, però les meves expectatives eren molt altes i, en aquest cas, no van ser cobertes. Potser també és culpa meva, tot plegat.\nComment te dire adieu és una comèdia romàntica amb quatre personatges i dues històries que només comparteixen espai. Tot i que l’autor intenta tota l’estona relacionar-les fent interactuar els personatges, la combinació no acaba de quallar i tenim en tot moment dos relats paral·lels: la cambrera amb el client i l’amo amb la noia misteriosa. Dues maneres d’entendre la vida, l’amor i les relacions que seran posades a prova entre cafès, cerveses i música francesa.\nEl text funciona de meravella en els petits moments, les escenes aillades. Està clar que l’autor té mà per les converses “boniques”, per enllaçar les frases de manera que hipnotitzin el públic. El problema està clarament en el conjunt i les transicions, en el ritme. Ràpid per moments, molt lent quan li interessa, l’obra avança a batzegades parant ara aquí i ara allà però sense aprofundir mai gaire. Els personatges resulten simpàtics d’entrada però al cap d’una estona t’adones que són un conjunt de tòpics sense gaire fons. Semblen tenir força personalitat però de cop i volta t’adones que no en saps res d’ells i que no pots entendre gaire els motius que els fan canviar de rumb.\nLes mancances del text queden compensades amb escreix amb la feina dels actors. Les seves interpretacions tenen força i ànima malgrat que els personatges són massa esquemàtics. En Gorka Lasaosa fascina amb un personatge tendre i rondinaire alhora que s’acaba enduent el gat a l’aigua.\nAmb tot, Comment te dire adieu és un bon muntatge per gaudir de l’ambient i el teatre de prop de la Sala Flyhard.\nL’anècdota del dia va passar en el moment del fosc final. L’obra té uns quants foscos com a transició entre escenes i, com ja hem dit, el ritme té moments complicats. Tot plegat va provocar que, en acabar, tot el públic dubtèssim de si aquell era realment el final o si encara quedava una escena (o més). La situació es va resoldre amb l’anunci per part dels actors que allò ja s’havia acabat. Moment entre còmic i tens que es podria haver solucionat amb el clàssic aplaudiment que arrenca a la cabina del tècnic…\nComment te dire adieu – Autor i director: Sergi Manel Alonso. Repartiment: Gorka Lasaosa, Maria Asensio, Núria Deulofeu i Roc Esquius. Sala: SALAFlyHard. Data: 22/09/13. Fotografia: (c) Roser Blanch.\nBarcelona Gorka Lasaosa Sala Flyhard Teatre\n← Els guapos són els raros\nfunkyover\t 09/10/2013\tat\t07:17\nDoncs mira que aquest cop no he fet cap reserva per aquesta obra, tenía alguna cosa que no em feia el pes.\nTampoc he vist massa piulades al respecte.\nGema Moraleda\t 09/10/2013\tat\t08:00\nÉs veritat que és la més fluixa de les que he vist de la Flyhard, però també és cert que no és ni de lluny lo pitjor que et pots trobar a la cartellera. Demanem molt a la Flyhard (i està bé) però tampoc no cal que ens passem…\nPingback:\tAssaig obert - Somnis de teatre\nPingback:\tManual para combatir la flaqueza del ser humano - Somnis de teatre


El Pebrasset: Un de cada quatre europeus creu que pot ser al·lèrgic però mai ha sigut diagnosticat.\nUn de cada quatre europeus creu que pot ser al·lèrgic però mai ha sigut diagnosticat.\nSegons la primera enquesta feta a més de 4 mil persones a nivell europeu per Stallergenes S.A, en països com Espanya, França o Alemanya, sobre la al·lèrgia als àcars del pols domèstic, s’ha determinat que un de cada quatre europeus creu que pot ser siga al·lèrgic, encara que els diagnòstics demostren el contrari. A demés, sis de cada deu persones afirmen que podrien viure amb l’al·lèrgia de la pols domèstica sense ser tractada per especialistes i coneixent les roïns conseqüències en la qualitat de vida que provoca aquesta al·lèrgia. L’enquesta també informa que la majoria dels europeus diuen que sols la neteja és la mesura per a combatir aquesta al·lèrgia i a demés reconeixen que no tenen suficient informació sobre el tractament a aplicar.\nEls àcars de la pols domèstica, protagonistes d’aquesta noticia, són les típiques espècies al·lèrgens que provoquen sovint rinitis al·lèrgica en la ciutadania d’Europa. Aquest diminuts àcars, es troben sempre a les cases ocasionant al·lèrgies que provoquen nombrosos símptomes com esternuts, mocs, congestió nassal, llagrimeig inclús asma. Tan els xiquets asmàtics com els adults quan pateixen aquesta al·lèrgia estan exposats al risc de patir els anteriors símptomes com també un empitjorament de la funció dels seus pulmons.\nEncara que la població té un coneixement general sobre les al·lèrgies respiratòries, molts metges coincideixen que els ciutadans creuen estar ben informats sobre les al·lèrgies i arriben a conclusions inadequades pensades pels propis ciutadans com el fet de que no fa falta la cita amb un especialista i desconeixen quan es tracta d’una certa al·lèrgia. Una altra curiositat que demostra l’enquesta, es que molta gent confon els símptomes produïts per una al·lèrgia pels d’una grip comú o refredat, indiquen els al·lergòlegs. L’enquesta també assegura que hi ha un mite perillós estès en la societat que considera la pols domèstica com un al·lergen quan l’al·lèrgia a la pols no existeix, sinó els àcars de la pols són els que provoquen l’al·lèrgia i no la pols en sí.\nEn cas de patir una rinitis al·lèrgica, molts especialistes aconsellen no fer cas dels mites i els rumors poc fiables estesos en la societat. La millor solució és acudir a la clínica per a realitzar els correctes diagnòstics. Així començar un tractament adequat amb la presa de medicaments i fàrmacs que redueixen els símptomes, les vacunes pertinents i consells per a evitar la directa exposició ambiental als àcars.\nSegons el president de la Societat Catalana d’Al·lergologia i Immunologia Clínica (SCAIC), indica que hi ha que donar útil informació a la població perquè d’aquesta forma estarà millor informada, reconèixer ràpidament aquestes al·lèrgies en estat inicial i per tant realitzar un diagnòstic i concret tractament a temps.\n- Un de cada quatre europeus no ha sigut diagnosticat com al·lèrgic a la pols, encara que creu que pot ser.\n- Molts europeus pensen que són al·lèrgics a la pols encara que els diagnòstics diuen el contrari.\nPublicado por japarici94@gmail.com en 7:36\nEtiquetas: àcars, al·lèrgia, aparicimalchirantj, bh, curs 2011-2012, pols\nUn de cada quatre europeus creu que pot ser al·lèr...\n600.000 fumadors menys durant el primer any de la ...\nEls bebés prematurs barons sobreviuen menys que le...\nEls riscos de la llet sense pasteuritzar\nLes farmàcies valencianes desconvoquen la vaga de ...\nPer què els mosquits prefereixen a algunes persone...\nEncontren dos planetes extra solars\nÉs creen peixos artificials per salvar peixos real...\nEl tabaquisme duplica la mort dels nadons.\nEscassetat de vitamina D en la gent de pell molt b...\nCreen una vacuna que protegix a ratolíns de l’Èbol...\nMilers de cucs viuen al espai\nCongelen mostres genètiques de corals\nEs crea una impressora capaç d'imitar els ossos.\nNova advertència sobre el desgel de l'Àrtic.\nUna xiqueta de 10 mesos sobreviu gràcies a la viag...\nEl moment clau de l'enfermetat celíaca\nDetecten una fuga d'aigua radioactiva a la central...\nL´ERUPCIÓ DE L´ILLA DEL HIERRO CREARÀ UN NOU VOLCÀ...\nEls taurons, grans caçadors\nBisfenol A fins a la sopa\nL’aigua, imprescindible per nosaltres\n94 transplantaments en un temps de 72 hores.\nDescobreixen un nou mecanisme de reprogramació de ...\nEl terratremol més fort del Hierro\nEls antivirals arriben ja al 47% dels qui els nece...\nMalalts i familiars d'ictiosi es reuneixen a Valèn...\nUn milió d'espanyols són al•lèrgics a les picadure...\nLes cèl·lules mare del cor poden formar cèl·lules ...\nUn tornado a Sueca arrenca el sostre d'una fàbrica...\nHi ha que estudiar la malaltia celíaca.\nCal mantenir l'hidrogen en nivells baixos per port...\nLa diabetis, cada vegada més comuna en xiquets\nEls afectats de càncer augmenten un 2% anual a Cat...\nCreen un nou sistema que detecta el càncer de pit ...\nGats modificats genèticament que brillen a l'oscur...\nADN intacte durant tota la evoluciò.\nOperen amb éxit a la Vall d'Hebron un fetus de 24 ...\nPlantes un tant estranyes\nLes escoles dels hospitals de la Comunitat atene...\nUn conductor alternatiu\nLa nicotina reforça l’efecte biològic de la cocaïn...\nEl VIH en països poc desenvolupats\nEls diabètics deuen vigilar la seua salut bucodent...\nLa Psoriasis, una enfermetat de la pell\nLa pujada de setes al•lucinògenes preocupa als cie...\nL'aigua es pot mantenir líquida fins als 48 graus ...\nDones per a la conquista de l’espai\nLa crisi també es nota en el llit\nEl robot 'Curiosity' ja va camí de Mart.\nReconstrucció de la història del forat negre\nDissenyen una lentilla que projecta realitat augme...\nEls diabètics deuen vigilar la seua salud bucodent...\nEls metges proposen prohibir fumar als cotxes\nBeneficis de la meditació par al cervell.\nLA MAJORIA DELS JOVES CREUEN QUE L’ACTUAL LLEI DEL...\n¿Es millor prendre la medicació per a la hipertens...\nLa llei antitabac redueix l’asma infantil.\nLA INFERTILITAT PODRIA SER SENYAL DE FUTURES MALAL...\nHerba talpera: la droga de les meigas\nEls diabètics han de vigilar la seva salut bucoden...


Ca n’Arimon s’adhereix al Voluntariat per la llengua - Mollet a mà\nAmb aquest acord de col·laboració Ca n’Arimon impulsarà el programa del Voluntariat per la llengua amb la creació de parelles lingüístiques entre els seus usuaris i usuàries.\nDijous, 8 de març de 2012 | 16:24h\nEl Consorci per a la Normalització Lingüística (CPNL) i el Centre Municipal d’Esports i Salut Ca n’Arimon ha signat un acord de col·laboració per promoure el programa Voluntariat per la llengua entre els seus associats i donar suport a la campanya Mou-te en català, que pretén fomentar l’ús oral de la llengua catalana en l’àmbit esportiu.\nSegons aquest acord, Ca n’Arimon es compromet a adreçar-se en català i a mantenir la conversa en aquesta llengua, sempre que sigui possible. També garanteix que els associats trobaran facilitats per expressar-se i ser atesos en català. Així mateix, informarà el personal de l’associació que tingui dificultats per expressar-se en llengua catalana dels cursos que organitza el Servei de Català.\nA més, impulsarà el programa del Voluntariat per la llengua entre els clients d’aquest centre esportiu municipal per tal de fer parelles lingüístiques entre les persones que ja el parlen habitualment i aquelles que necessiten practicar-lo, perquè el parlen amb més dificultat.\nPer la seva banda, el CPNL els donarà un adhesiu que identificarà a Ca n’Arimon com a organisme col·laborador i també els facilitarà informació sobre els serveis que el CPNL ofereix (cursos de català, assessorament lingüístic, acolliment i voluntariat per la llengua).


Han renovat dissenys i trobat nous formats, però les preferides continuen sent les de mida llibreta i amb portades que declaren principis i preferències.\nPrimer mes de l'agenda Grupo Erik\nBarcelonaL’agenda de paper resisteix el pas del temps. I mai més ben dit, perquè per a editorials i marques de papereria són un objecte de disseny i creativitat molt competitiu. Permet repassar d’una revolada el que s'ha fet durant tot un any i encara aguanta en un món en què l’agenda del mòbil, a mà sempre, i amb músiques i missatges que ajuden a recordar les tasques, semblava que havia d'enterrar per sempre la de paper.\n"Per a nosaltres, les agendes de paper són molt importants", explica Eva Maria Ramos, del grupo Erik, dedicat a agendes i calendaris. Ramos afirma que les dedicades a pel·lícules i sèries d'èxit, com Harry Potter i Friends, són els models més venuts. Això demostra que les agendes de paper són importants tant perquè ajuden a organitzar el que cal fer dia a dia, com també pel disseny de les portades, que poden suposar una declaració de principis, de gustos o afinitats. D’aquí que les agendes amb la portada de l’artista mexicana Frida Kahlo, icona associada a l’empoderament femení, siguin tan buscades.\n¿L’any comença al gener o a l’agost, segons les agendes?\nHi ha qui pensa que quan comença el curs escolar, comença l’any. D'aquí que hi hagi agendes que opten pel format de disset mesos, i l’inici és, doncs, a l’agost. "És un format que tant va bé per a adults com per a estudiants", explica Eva Maria Ramons, del grupo Erik, que comenta que les agendes de disset mesos són un valor afegit al model.\nSobre el disseny interior, les preferències s’inclinen per agendes que mostren la setmana a vista, és a dir, aquelles en què en dos fulls hi ha tots els dies de la setmana. Així ho asseguren Ramos i Núria Raja, gerent de la papereria Raima de Barcelona: "Diria que un 80% de les agendes que venem tenen aquesta característica, el 20% restant dediquen un pàgina a cada dia", diu. Aquest fenomen es dona perquè, segons Raja, "permet d'un cop d’ull saber què cal fer durant tota la setmana”, i estalvia haver d'anar avançant i retrocedint.\nAgenda de la sèrie 'Friends' Grupo Erik\nTriomf del clàssic\nUn altre disseny que té èxit són el de fulls de mida A5, el format clàssic de les llibretes. "Les agendes de mida butxaca no tenen tanta sortida, segurament perquè no s’hi pot escriure tant”, explica la gerent de Raima, que apunta a l’anglesa Moleskine, l’alemanya Leuchtturm, la catalana Finocam i la italiana Nava com les marques més venudes al seu establiment: "Enguany ens vam quedar sense Moleskine's a mitjans de desembre perquè l’empresa ha imprès menys agendes", diu Raja. El cas és que la mítica companyia anglesa, que ha aconseguit lligar els seus models amb els escriptors i la bona escriptura, va pensar que a causa la crisi aquest hivern "no es vendrien tantes agendes", explica. Tot i aquestes previsions i amb els números a la mà, la gerent de Raima no ha notat que se n'hagin venut menys. Raja, especialista en la matèria, opta per un model que té la setmana a vista, i un full més afegit en blanc, que li permet escriure-hi més del que cap per dia. "En el meu cas és de la marca Quo Vadis, i em va molt bé", explica.\nI els adhesius, que no hi faltin\nLes agendes són objectes de culte dins la tendència que aposta pel retorn a les coses fetes artesanalment, amb dibuixos, i amb detalls personalitzats i únics. D’aquí que molts dissenys hagin incorporat fulls d’adhesius, que cadascú pot anar col·locant en els dies que desitgi. També hi ha marques que ofereixen la personalització de les cobertes de les agendes, amb el gravat del nom i cognoms de cadascú.\nUna alternativa: calendaris de paret\nL’editora Núria Torrelles explica que per primera vegada l’editorial entreDos, amb seu a Blanes, ha publicat un calendari de paret, una altra opció d'agenda, en aquest cas dedicada a la temporada de les verdures. "L'hem fet a partir d'unes il·lustracions de l’artista Juliet Pomés, però amb un nou disseny creat expressament per al nostre calendari", diu Torrelles. El resultat és un producte molt creatiu, qualitat que subratlla l’editora, perquè "un calendari sempre és un objecte banal, d’un sol ús, però que hem animat i exalçat amb art", remarca.\nCalendari de paret d'entreDos Juliet Pomés\nCom a calendari de paret, cada full endreça un mes, i alhora indica les verdures de temporada. Un estil minimalista on predominen els colors verd i blanc com a fils conductors de cada una de les pàgines. “Animem a guardar les pàgines i que, passats els mesos, s’emmarquin les il·lustracions, que són d’allò més boniques”, suggereix l’editora d’entreDos, un segell que va començar al febrer i que reuneix tres expertes del món editorial, la Núria, la Cristina Concellón i la Teresa Plana.\n“No sabria viure sense agenda”\nL’escriptora Care Santos confessa que "no sabria viure sense agenda de paper". Com cada any, n’ha comprat una de la marca Moleskine, de color negre, de divuit mesos en comptes de dotze, perquè l’ajuden a planificar-se millor: "Aquest any he fet un extra i m’he comprat l’edició especial del clàssic Alícia al país de les meravelles, perquè em va agradar l’eslògan escrit a la coberta, We’re all mad here (Aquí estem tots bojos)".\nD'altra banda, Lluís Gavaldà, cantant d'Els Pets, ha apostat per l’agenda de mida de llibreta de la casa Muji, amb coberta en blanc i compartida amb la seva parella, la Núria Serrano, directora del festival de música Minipop, que es fa a Tarragona. "Aquest any he repetit l’agenda del Muji", explica Serrano, que hi apunta de tot: feina, vida, activitats del fill, concerts, les dates de la menstruació, si ha acabat un llibre i fins i tot si està contenta o no.\nestils agenda paper 2021


Slow-Start - Viquipèdia, l'enciclopèdia lliure\nSlow-Start (de l'anglès, arrencada lenta) és part de l'estratègia de control de congestió utilitzada per TCP, el protocol de transmissió de dades fet servir per moltes aplicacions d'Internet, com HTTP i Secure Shell. Slow-Start es fa servir juntament amb altres algorismes per a evitar enviar més dades de les que la xarxa és capaç de transmetre, és a dir, evitar la congestió de xarxa.\n1.2 Fast Recovery\nUn algorisme de Slow-Start consisteix en dues fases diferents: la fase de creixement exponencial, i la fase de creixement lineal. Durant la fase de creixement exponencial, Slow-Start treballa incrementant la finestra de congestió TCP en un segment per cada confirmació (o ACK per l'anglès acknowledgment) rebuda. Això passa fins que una confirmació no és rebuda per a algun segment o un valor llindar predeterminat per a la finestra és assolit. Si ocorre un succés de pèrdua, TCP assumeix que és degut a la congestió de la xarxa i pren mesures per reduir la càrrega que li dóna. Un cop un succés de pèrdua s'ha donat o el llindar ha estat assolit, TCP entra en la fase de creixement lineal (o “evitació de la congestió” per l'anglès congestion avoidance). En aquest punt, la finestra és incrementada en 1 segment per a cada RTT (de l'anglés Round Trip Time, o temps d'anada i tornada). Això passa fins que es dóna un succés de pèrdua.\nTot i que l'estratègia és coneguda com a "Slow-Start", el seu creixement de la finestra de congestió és bastant agressiu.\nL'algorisme comença en la fase de creixement exponencial inicialment amb 1 o 2 segments (depenent de la variant) com a valor de la finestra de congestió (o cwnd per l'anglès congestion window), i incrementa la seva mida exponencialment (cwnd = cwnd * 2) fins que un llindar de Slow-Start predefinit és assolit. Un cop el llindar és assolit, la mida de la finestra de congestió és incrementada linealment (cwnd = cwnd + (1/cwnd)). Quan les confirmacions de segment no són rebudes, el llindar de slow-start passa a ser la meitat de la finestra de congestió, i l'algorisme es reinicia.\nHi ha una variació de l'algorisme slow-start coneguda com a fast recovery (de l'anglès, recuperació ràpida). En l'algorisme fast recovery, quan els paquets no són rebuts (detectat mitjançant 3 ACKs duplicats), la mida de la finestra de congestió és reduïda al llindar de slow-start, en comptes de fer-ho al valor inicial (menor).\nSlow-Start assumeix que els segments no confirmats són deguts a la congestió de la xarxa. Mentre que aquesta és una assumpció acceptable per a moltes xarxes, els segments es poden perdre per altres raons, com a la baixa qualitat de la transmissió de la capa d'enllaç de dades. Així, slow-start pot donar un baix rendiment en situacions amb recepció pobre, com en les xarxes sense fils.\n↑ Jacobson, Van L. Congestion avoidance and control (en anglès). SIGCOMM '88 Symposium proceedings on Communications architectures and protocols, 1988.\nTCP Diagrama de seqüència de Slow Start (anglès)\nObtingut de «https://ca.wikipedia.org/w/index.php?title=Slow-Start&oldid=25457310»\nDarrera modificació: 17 nov 2020 a les 17:27\nLa pàgina va ser modificada per darrera vegada el 17 nov 2020 a les 17:27.


Una gimkana per Dalt Vila per dissenyar el teu model de negoci - Noudiari.es CFAH\n@Noudiari / 70 persones han participat aquest dijous en la Jornada d’Eivissa Crea que ha comptat amb diferents tallers i conferències dirigits per a emprenedors de l’illa d’Eivissa.\nEl tinent d’alcalde d’Economia, Alfonso Molina, ha destacat que »des de l’inici del projecte, s’han assessorat quasi 1.700 idees i projectes empresarials presentats per mes de 2.300 persones i s’han avaluat més de 100 empreses».\nDurant 2016, 70 idees han rebut ajuda, en la seva majoria, quasi un 70% orientades al sector serveis.\nPer la seva banda, la vicepresidenta del Consell Insular d’Eivissa, Marta Diaz, ha afirmat »que el fet de comptar amb Eivissa Crea es molt important a l’hora de la posada en marxa d’una empresa”.\nEl Viver d’Empreses ha incubat a 45 empreses des de 2007 fins a 2016 i actualment hi ha 6 mòduls ocupats per joves empresesaris que realitzen serveis de comunicació, arts gràfiques, produccions cinematogràfiques, guies culturals i serveis sanitaris.\nLa jornada està dirigida a persones emprenedores, joves empreses u alumnes de cicles formatius i les activitats estan centrades en la creativitat i el talent.\nEntre altres activitats que s’han dut a terme, trobam el Creathlon, gimcana que aplica el sistema de “canvas” per a dissenyar el model de negoci, que s’ha celebrat pel recinte emmurallat de Dalt Vila.\nDesprés, s’han realitzat tres tallers de forma simultània: crea la teva planificació, crea xarxes i crea temps per a treballar en el desenvolupament empresarial amb mapes mentals.\nExposició conmemorativa de Erwin Bechtold al MACE\nVuelve el Restaura't y el Pintxa Sant Antoni para la dinamización del municipio en invierno